Քարին տակի համայնքի ղեկավար Մ. Առուշանյանը, ով ինքնապաշտպանական ջոկատի հրամանատար Վ. Առուշանյանի որդին է և անմիջական մասնակցություն է ունեցել մարտագործողություններին, նկարագրելով ինքնապաշտպանության ընթացքում բնակիչների ցուցաբերած խիզախությունը, նշել է. «Թշնամին շրջապատեց Քարին տակը և գրոհեց չորս կողմից: Քարին տակցին չընկճվեց և չընկրկեց: Գյուղը ոտքի ելավ` պաշտպանելու իր տունը, իր օջախը, իր ինքնությունը: Եվ պաշտպանեց` հաստատելով իր հող ու ջրին կառչած մնալու հայի անկոտրում կամքը»: